Philip Orin Parmelee

Philip Orin Parmelee (født 8. mars 1887, død 1. juni 1912) var en amerikansk luftfartspioneer, opplært av brødrene Wright og kreditert for flere tidlige luftfartsrekorder og «første-flyvninger». Han viste stor interesse for små motorer i sitt arbeid i Wright-selskapet i sine tidlige år og var en av flere unge piloter som ble ansatt av brødrene Wright for å demonstrere og vise flyenes muligheter. På grunn av sitt unge, blonde og pene utseende, samt dristige omdømme, fikk Parmelee kallenavnet «Skyman».

Blant de rekordene som er kreditert Parmelee, er den første kommersielle flygningen (transporterte en pakke). En cross-country fartsrekord, verdensrekord i utholdenhet, fløy det første fly som slapp en bombe, gjennomførte den første militære rekognosering fra fly og fløy den første fallskjermhopperen Grant Morton.

Parmelee omkom i et havari under en oppvisning i Yakima i Washington, da turbulens forårsaket at flyet snudde seg opp ned.

 Biografi 
Parmelee ble født 8. mars 1887 til Charles W. Parmelee, en sagbrukseier i Matherton i Michigan. Hans fødested er blant annet oppgitt som Matherton og også som Hubbardston i Michigan. I 1901 flyttet familien til Marion i Michigan hvor hans mor ble drept av en «runaway» (tydeligvis en hest som løp løpsk).

Han ble oppdratt av sin far i St. Johns i Michigan. Parmelee hadde en mekanisk forkjærlighet for små motorer, og han bygde sine egne, både elektrisk-, damp- og bensindrevne motorer. Aisene i Marion skrev at han bygde en liten dampdrevet bil, brukte en gammel hestekjerre og sykkelhjul med en motor av egen design som drev kjøretøyet. Parmelee var kjent for å kjøre den på gatene i byen. Hans første jobb var i Richmond i Holmes Machine Company i St. Johns fra 1904 til 1906. Han arbeidet om dagen og utforsket sin interesse for maskineriet som viste stumfilm i løpet av sine kvelder.

I 1906 fikk han arbeide i Eclipse Motor Company i Mancelona i Michigan, hvor hans ferdigheter førte til at hans arbeidsgiver anbefalte ham til Buick Automobile Company i Flint i Michigan. Mens han jobbet for Buick ble Parmelee interessert i racer-biler bygget av Louis Chevrolet og var kjent for å ha reparert en bil ved anlegget til en uautorisert stasjon Flushing på natterstid, en 25 km tur/retur. Parmelee jobbet som mekaniker på en bil for et årlig rally fra sør til New York og vant selv turneringen.

 Flyver 
I 1910 sendte han inn en søknad og ble valgt ut til å delta på Wright Flying School som ble drevet av Wilbur Wright og Orville Wright. Deretter sluttet han seg til Wright Exhibition Team. En av hans første oppgaver var som demonstrasjonspilot for Wright Flyer på Appalachian-ustillingen i Knoxville i Tennessee.

Den 7. november 1910 ble Parmelee den første piloten som transporterte en kommersiell last. Flyturen var på 105 km fra Dayton i Ohio med en pakke på 45 kg silke verdsatt til mellom 800 til 1 000 dollar til åpningen av en butikk. Parmelees rute tok ham fra Dayton til Columbus i Ohio fra South Charleston og London ved å følge den den gamle National Road. Avisene siterte Wright som sa at han fløy på 65 minutter, men offisiell tid var 57 minutter, en verdensrekord på den tiden.

Parmelee reiste til Texas i løpet av våren 1911, hvor han fløy Wright Flyer med løytnant Benjamin D. Foulois. Paret gjennomførte det første militære rekognoserings-oppdraget. De fløy langs grensen til Mexico under en manøver til den amerikanske hæren for å styrke de meksikanske revolusjonære. Flyet var eid verken av den amerikanske hæren, da flyet ikke lenger var pålitelig, heller ikke av brødrene Wright, men ble leid fra Robert J. Collier, eier av Collier's Weekly. På sin andre tur slo Foulois og Parmelee ved et uhell av motoren i ekstrem lav høyde over Rio Grande. Parmelee fikk motoren til å starte på nytt, og med full gass stakk flyet plutselig nesen ned i vannet og havnet på ryggen. Verken pilot eller observatør ble skadet, og flyet ble hevet og reparert. Senere i 1911 var Parmelee pilot på et Wright Modell B da den 54 år gamle fallskjermhopperen, Grant Morton, hoppet ut over Venice Beach i California. Dette er det tidligst kjente hoppet av en mann fra et fly ved hjelp av en fallskjerm.

 Død 
Parmelee førte et fly på et Air Show i Yakima i Washington 1. juni 1912, i høyder fra 120 til 600 meter. Turbulens forårsaket at flyet havarerte. Han omkom umiddelbart og ble gravlagt i East Plains Cemetery i Clinton County i Michigan.

 Ettermæle 
En plakett for Philip O. Parmelee som ble satt opp i 1978, står på terminalen i Lansing Capital Region internasjonale lufthavn i DeWitt Township i Michigan.

Parmelee dukket opp i en tidlig stumfilm A Dash Through the Clouds, regissert av Mack Sennett med skuespilleren Mabel Normand. I filmen spiller han Parmelee, en pilot som kalles «Slim» og flyr Mabel rundt i sitt Wright B-fly. Parmelee spilte i denne filmen, og den kom på markedet to uker etter hans død 24. juni 1912.

 Referanser 

 Eksterne lenker 



  Early Aviators: Philip Orin Parmelee

Kategori:Flyvere fra USA
Kategori:Luftfartspionerer
Kategori:Flyvere omkommet i luftfartsulykker i USA
Kategori:personer fra Ionia County i Michigan
Kategori:personer fra Clinton County i Michigan
Kategori:personer fra Osceola County i Michigan